open-index/open-wikipedia-markdown huggingface dataset:
Lapwall

**Lapwall Oyj** (tyyliteltynä **LapWall**) on vuonna 2011 perustettu suomalainen puisten rakennuselementtien valmistaja.

Pyhännällä toimivan Lapwallin liikevaihto oli 43,3 miljoonaa ja liikevoitto oli 4,2 miljoonaa euroa vuonna 2024. Yritys työllisti 112 henkilöä. Helmikuussa 2022 Lapwall osti Termater Oy:n kattoelementtitoiminnan sekä Vetelissä sijaitsevat tehdaskiinteistöt. Toukokuussa 2023 Lapwall hankki KW-Component Oy:n elementtiliiketoiminnan. LapWallilla on tuotantolaitos myös Pälkäneellä.

Vuonna 2025 Lapwallin liikevaihto oli lähes 45 miljoonaa euroa. Tilikauden lopussa yhtiön henkilöstömäärä oli 127 henkilöä. Lapwallilla on töissä elementtien kokoonpanijoita, elementti- ja rakennesuunnittelijoita, myynnin henkilökuntaa, projektihenkilökuntaa, asennustoiminnasta vastaavia sekä hallinnon henkilökuntaa.

## Tuotteet
Lapwall valmistaa elementtiratkaisuja erilaisiin rakentamisen tarpeisiin, esimerkiksi julkisivuelementtejä, kantavia seinäelementtejä, kattoelementtejä ja kattoelementtijärjestelmiä. Elementtituotteita käytetään runsaasti liiketilojen, teollisuuskohteiden, koulujen ja hoivatilojen rakentamisessa sekä asuinrakentamisessa. Lapwall toimitti Kajaaniin datakeskukseen elementtiratkaisun.

## Lähteet

## Aiheesta muualla

* Lapwallin verkkosivut
Olli Ravaska

**Olli Tapani Ravaska** (s. 2. marraskuuta 1945) on suomalainen maamekaniikan ja pohjarakennuksen emeritusprofessori.

Olli Ravaska syntyi agrologi Urho Ravaskan ja Hilda Karoliina Tiirolan perheeseen. Hän avioitui opettaja Anna-Kaija Korhosen kanssa 1968. Ravaska tuli ylioppilaaksi Oulun lyseosta 1964, valmistui diplomi-insinööriksi ja suoritti Oulun yliopistossa tekniikan lisensiaatin tutkinnon 1974. 

Ravaska oli Oulun yliopistossa assistentti 1971–1973, laboratorioinsinsinööri 1973–1975 ja maarakennusmekaniikan ja pohjarakennuksen professori 1986–1998. ATK-päällikkönä Geotek-osakeyhtiössä Ravaska toimi 1975–1980 ja osastopäällikkönä Suomalainen Insinööritoimisto -osakeyhtiössä 1980–1986. Teknillisessä korkeakoulussa, myöhemmin Aalto-yliopistossa, Ravaska oli pohjarakennuksen ja maamekaniikan tuntiopettaja 1982–1986 ja professori vuodesta 1998. 

## Lähteet
Ravaska

**Ravaska** on suomalainen sukunimi, joka on muun muassa seuraavilla henkilöillä:

* Ida Ravaska (s. 1995), pikajuoksija
* Olli Ravaska (s. 1945), maamekaniikan ja pohjarakennuksen emeritusprofessori
Dipropyylieetteri

**Dipropyylieetteri** (C6H14O) eli **propyylieetteri** on eettereihin kuuluva orgaaninen yhdiste. Yhdistettä voidaan käyttää liuottimena.

## Ominaisuudet, valmistus ja käyttö
Huoneenlämpötilassa dipropyylieetteri on väritöntä nestettä. Yhdiste liukenee hieman veteen ja paremmin muun muassa etanoliin tai dietyylieetteriin. Dipropyylieetteri voi varastoinnin aikana hapettua muodostaen orgaanisia peroksideja. Aine ärsyttää ihoa, silmiä ja limakalvoja.

Dipropyylieetteriä valmistetaan kuumentamalla propanolia vahvan happokatalyytin, esimerkiksi rikkihapon tai p-tolueenisulfonihapon läsnä ollessa.
:

Dipropyylieetteriä käytetään muiden molekyylimassaltaan pienten eetterien, esimerkiksi dietyyli- tai di-isopropyylieetterin, tavoin liuottimena. Sitä lisätään myös kloorattujen liuottimien joukkoon stabiloivaksi aineeksi.

## Lähteet
Kanadanselja

**Kanadanselja** (*Sambucus canadensis*) on seljojen (*Sambucus*) sukuun kuuluva kasvilaji. Se on toisinaan luokiteltu myös mustaseljan (*Sambucus nigra*) alalajiksi.

Kanadanselja on monirunkoinen ja isokokoinen pensas, joka voi kasvaa noin 1,5–4 metriä korkeaksi ja leveäksi. Rungon kuori on kellertävän harmaa. Lehdet sijaitsevat vastakkaisesti ja ovat muodoltaan parilehdykkäisiä. Kussakin lehdessä on viidestä yhteentoista lehdykkää, mutta yleensä seitsemän. Lehdykät ovat lyhytruotisia, soikeita tai suikeita, 5–15 cm pitkiä, teräväkärkisiä ja terävästi sahalaitaisia. Tyvilehdykät ovat toisinaan kolmiliuskaisia. Lehdyköiden yläpinnat ovat kirkkaanvihreitä ja lähes kaljuja. Kanadanselja on kausivihanta, ja syksyisin lehdet muuttuvat kelta–vihreiksi. Kanadanseljan kukinto on tyypiltään viuhko, jonka halkaisija on yleensä noin 25 cm. Kukat ovat valkoisia ja keltaheteisiä. Kanadanselja kukkii alkukesästä ja kukista kehittyvät marjat ovat violetinmustia ja halkaisijaltaan noin 0,5 cm.

## Käyttö ja kasvatus
Kanadanseljasta on jalostettu erilaisia lajikkeita sekä koristekasvikäyttöön että marjapensaiksi. Kanadanseljan marjoja voi käyttää piirakoihin tai viinin valmistukseen.

Kanadanselja sopii kasvatettavaksi täydessä auringon valossa tai puolivarjossa. ja se menestyy parhaiten kostealla kasvupaikalla. Laji muodostaa rönsyjä ja saattaa välillä pyrkiä leviämään hankalasti. Marjojen tuotantoa varten istutettavat pensaat kannattaa valita useammasta kuin yhdestä pensaskannasta.

## Lähteet

* Landscape Plants: ''Sambucus canadensis'' Oregon State University 

## Aiheesta muualla
* Laji.fi: Kanadanselja (''Sambucus canadensis'')
* Arboretum Mustila: ''Sambucus canadensis'' (''Sambucus nigra'' subsp. ''canadensis'') – kanadanselja
* JSTOR Global Plants: ''Sambucus canadensis'' 
* Trees and Shrubs Online: ''Sambucus canadensis''
Luettelo Airbus A380:aa käyttävistä lentoyhtiöistä

Tämä on luettelo maailman suurimman matkustajalentokoneen, Airbus A380:n nykyisistä ja entisistä käyttäjistä. Maaliskuussa 2025 lentokone oli aktiivikäytössä kymmenellä lentoyhtiöllä.

## Nykyiset käyttäjät

## Entiset käyttäjät

## Lähteet

## Aiheesta muualla
Ehdokas (politiikka)

**Ehdokas** tarkoittaa henkilöä, joka pyrkii tiettyyn poliittiseen tehtävään vaalien kautta. Ehdokkaan tehtävänä on tavata äänestäjiä sekä mahdollisia kampanjaan lahjoittajia ja saada heidät tukemaan ehdokkuutta. Ehdokas on hakemuksensa aikana yleisön tarkkailtavana, ja häntä testataan hänen poliittisten, taloudellisten ja sosialisten näkemystensä ja toimintalinjojensa sekä henkilökohtaisen taustansa osalta.

Osa ehdokkaista on vaalikampanjoissa niin sanottuja kärkiehdokkaita, jotka ovat puolueiden ja median huomion kohteena. Kärkiehdokkaat ovat niitä ehdokkaita, joiden odotetaan kilpailevan vaalien voitosta ja jotka todennäköisimmin valitaan merkittävään poliittiseen virkaan.

Ehdokas-termin englanninkielisen version *candidate* alkuperä on latinankielisessä käsitteessä *candidare toga*, joka tarkoitti virkaa hakevien ehdokkaiden valkoista kaapua. Myöhemmin termiä alettiin käyttämään poliittisiin virkoihin pyrkivistä henkilöistä.

## Lähteet
Jiří Štajner

**Jiří Štajner** (s. 27. toukokuuta 1976 Benešov Tšekkoslovakia) on tšekkiläinen jalkapallovalmentaja ja ammattilaisuransa päättänyt pelaaja, joka pelasi useilla hyökkääjän pelipaikoilla. Hän edustaa kotimaansa Turnovia. Štajner kuului Tšekin maajoukkueen kokoonpanoon MM-kilpailuissa 2006, jossa hän oli mukana pelaamassa kolmessa ottelussa.

## Lähteet

## Aiheesta muualla
Antonín Kinský

**Antonín Kinský** (s. 31. toukokuuta 1975 Praha) on tšekkiläinen ammattilaisuransa päättänyt jalkapallomaalivahti, pituudeltaan 189-senttimetrinen. Kinský kuului Tšekin maajoukkueen kokoonpanoon vuoden 2004 EM-kilpailuissa ja vuoden 2006 MM-kilpailuissa. Hän ei kuitenkaan pelannut kummassakaan turnauksessa otteluakaan.

## Lähteet

## Aiheesta muualla
Kolkonjärvi (Suomussalmi, eteläinen)

**Kolkonjärvi** on saareton ylänköjärvi Suomussalmella Kainuussa. Suomussalmen länsiosassa sijaitsevan järven pinta-ala on noin 2,1 neliökilometriä. Etäisyys Suomussalmen keskustasta on 12 kilometriä länteen ja Kajaanista 84 kilometriä pohjoiskoilliseen. Kolkonjärven vesitilavuus on noin 9,6 kuutiohehtometriä (hm³).

## Maantiede
Kolkonjärven ulottuvuus läntisen Kolkonpäänlahden perukasta kaakkoisen Kiteenlahden pohjukkaan on noin 2,5 kilometriä. Koillisen Haukipotikon pohjukkaan on hieman vähemmän matkaa. Kiteenlahtea ja Haukipotikkoa erottaa usean kymmenen hehtaarin laajuinen Kolkonniemi. Kolkonpäänlahden koillispuolella sijaitsee Valkamo ja sen itäpuolella järven luoteisosan Murtoniemi. Lahdet ovat suiltaan leveitä ja kattavat suuren osan järven pinta-alasta. Runsaasti yli neljäsosa Kolkonjärvestä on vähintään kuusi metriä syvä. Vähintään kymmenen metriä syvää alaa on noin 1,35 hehtaaria. Syvät kohdat sijaitsevat neljässä eri pisteessä; syvin piste sijaitsee järven keskivaiheilla nelisensataa metriä Kolkonniemen kärjestä länteen.

Kolkonjärveä reunustavat suurelta osin suot (Kolkonpäänsuo, Karjosuo). Järven ranta-alue on enimmäkseen asumatonta lukuunottamatta etelärannan maatilaa ja Murtoniemen kärjessä sijaitsevia yksittäistaloja. Kolkonjärveen laskee suo-ojia. Kolkonjärven luusua sijaitsee aivan etelässä, josta alkaa Pieni-Lahnaseen (205,3 metriä merenpipnnan yläpuolella) virtaava mutkainen Kolkonjoki. Alavirta jatkuu kaakkoon Iso-Lahnaseen.

Kolkonjärven vesitilavuus on 9&nbsp;597&nbsp;000 kuutiometriä.

Kolkonjärvi (59.474.1.016) kuuluu Lahnasen valuma-alueeseen (59.474), joka on kolmannen jakovaiheen vesistö Oulujoen vesistössä (59).

Järviwikissä on mainittu kahdeksan Kolkonjärveä, joista Suomussalmen eteläinen Kolkonjärvi on toiseksi laajin.

## Lähteet
Dalum

**Dalum** on taajama Ulricehamnin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 642 asukasta vuoden 2023 lopussa.

## Lähteet

## Aiheesta muualla
Jason Stanley

**Jason Stanley** on yhdysvaltalainen filosofi.

Stanley väitteli filosofian tohtoriksi Massachusetts Institute of Technologysta vuonna 1995. Hänen väitöstyönsä ohjaajana toimi Robert Stalnaker. Stanley opetti vuosina 1995–2000 Cornellin yliopistossa ja vuosina 2000–2004 Michiganin yliopistossa. Tämän jälkeen hän oli Rutgersin yliopiston *Distinguished Professor*. Stanley aloitti vuonna 2013 työskentelyn Yalen yliopistossa, jossa hänestä tuli filosofian Jacob Urowsky -professori. Hän on lisäksi toiminut *Distinguished Professor* -virassa Kiovan kauppakorkeakoulussa.

Stanley on julkaissut uransa aikana monia kirjoja. Hänen viides kirjansa *[[Näin toimii fasismi]]* (*How Fascism Works*, 2018) oli vuoteen 2025 mennessä käännetty 22 kielelle. Kirja *Knowledge and Practical Interests* (2005) palkittiin American Philosophical Associationin kirjapalkinnolla vuonna 2007. *How Propaganda Works* (2015) sai vuoden 2016 PROSE-palkinnon filosofian alalla. Stanley on kirjoittanut muun muassa *[[The New York Times]]iin*, *[[The Washington Post]]iin*, *[[The Guardian]]iin* ja *[[Project Syndicate]]en*.

Maaliskuussa 2025 Stanley ilmoitti siirtyvänsä Timothy Snyderin ja Marci Shoren tavoin opettamaan Toronton yliopistoon Kanadaan reaktiona Donald Trumpin politiikkaan.

## Kirjat
* *Knowledge and Practical Interests* (Oxford University Press, 2005)
* *Language in Context* (Oxford University Press, 2007)
* *Know How* (Oxford University Press, 2011)
* *How Propaganda Works* (Princeton University Press, 2015)
* *Näin toimii fasismi* (alkuperäisteos *How Fascism Works*; Penguin Random House, 2018)
* *The Politics of Language* (David Beaverin kanssa; Princeton University Press, 2023)
* *Erasing History: How Fascists Rewrite the Past to Control the Future* (One Signal Publishers, 2024)

## Lähteet
Business Post

**Business Post** (vuoteen 2019 *The Sunday Business Post*) on irlantilainen sunnuntaisin ilmestyvä viikkolehti, joka keskittyy talouteen. Se on perustettu vuonna 1989.
## Lähteet

## Aiheesta muualla
* Lehden verkkosivut
Irish Examiner

**Irish Examiner** (aiemmin **Cork Examiner**) on irlantilainen kuudesti viikossa ilmestyvä sanomalehti. Se on perustettu vuonna 1841.
## Lähteet

## Aiheesta muualla
* Lehden verkkosivut
MicroMega

**MicroMega** on italialainen joka toinen kuukausi ilmestyvä aikakauslehti, joka käsittelee kulttuuria, politiikkaa, tiedettä ja filosofiaa. Se on perustettu vuonna 1986.
## Lähteet

## Aiheesta muualla
* Lehden verkkosivut
Kaarle IX:n ratsastajapatsas

**Kaarle IX:n ratsastajapatsas** on Göteborgissa Kungsportsplatsen-aukiolla sijaitseva John Börjesonin veistos vuodelta 1904. Se kuvaa Göteborgin perustajaa Kaarle IX:ttä hevosensa selässä. Hän perusti vuonna 1603 ”ensimmäisen Göteborgin”, joka sijaitsi hieman nykyisen kaupungin länsipuolella. Tanskalaiset polttivat sen vuonna 1611, ja Kaarlen poika Kustaa II Aadolf perusti nykyisen Göteborgin kymmenen vuotta myöhemmin. Paikalliset kutsuvat patsasta lempinimellä ”Kopparmärra”, mutta kyseessä ei ole tamma vaan ori.

## Lähteet

## Aiheesta muualla
Pons Campanus

**Pons Campanus** oli antiikin aikainen tieasema ja asutus Via Appian varrella Campaniassa Italiassa. Se sijaitsi lähellä nykyistä Casertan maakunnan Mondragonea.

Pons Campanuksessa oli sen nimen mukaisesti silta (*pons*), joka ylitti Savo (nyk. Savone) -joen. Paikka sijaitsi Sinuessan kaupungin ja Ad octavumin tieaseman puolivälissä, ja etäisyys kumpaankin oli yhdeksän roomalaista mailia. Tieaseman mainitsevat *[[Itinerarium Burdigalense]]* eli *Itinerarium Hierosolymitanum* ja *[[Tabula Peutingeriana]]*.

## Lähteet
Sublanuvio

**Sublanuvio** (myös *Sub Lanuvio*, *Sublanubio*, *Sublanubium*) oli antiikin aikainen tieasema ja asutus Via Appian varrella Latiumissa Italiassa. Sen tarkkaa paikkaa ei tunneta, mutta se sijoitetaan lähelle nykyistä Genzano di Roman Montecaninoa.

Sublanuvio sijaitsi nimensä mukaisesti lähellä Lanuviumin kaupunkia, sieltä tulleen tien ja Via Appian risteyskohdassa Arician kaupungin ja Ad Sponsaksen tieaseman välissä. Sen katsotaan sijainneen 20 roomalaisen mailin päässä Roomasta. Antiikin lähteistä Sublanuvio mainitaan vain *[[Tabula Peutingeriana]]ssa*.

## Lähteet
Tres tabernae (Latium)

**Tres tabernae** (lat.; ) oli antiikin aikainen tieasema ja asutus Via Appian varrella Latiumissa Italiassa. Se sijaitsi lähellä nykyistä Cisterna di Latinaa.

## Maantiede

Tres Tabernae sijaitsi Arician ja Forum Appiin välillä. *[[Itinerarium Antonini Augusti]]n* mukaan sieltä oli ensin mainittuun 17 roomalaista mailia ja viimeksi mainittuun kymmenen mailia. Jälkimmäinen etäisyys mainitaan myös *[[Tabula Peutingeriana]]ssa*. Roomasta etäisyys oli 33 mailia eli noin 49 kilometriä, mikä oli nopeille matkaajille noin yhden päivämatkan verran.

Tällä perusteella Tres tabernae voidaan sijoittaa noin viisi kilometriä eli noin kolme mailia koilliseen nykyisestä Cisternasta. Näin se sijaitsi lähellä Pontisten soiden alkua Roomasta tultaessa. Cicerolta saamme tietää, että Antiumista lähtenyt sivutie liittyi Via Appiaan Tres tabernaen kohdalla. Kaksi tai kolme mailia Tres tabernaesta Roomaan päin sijaitsi tieasema nimeltä Ad Sponsas.

## Historia

Tres tabernae syntyi olemassaolevan asutuksen lähelle mutta kohtaan, joka oli Via Appian varrella. Paikalle kehittyi oma asutuskeskus. Sen nimi voidaan kääntää ”Kolmeksi myymäläksi” tai ”Kolmeksi tavernaksi”.

Tres tabernae mainitaan *[[Apostolien teot|Apostolien teoissa]]* paikkana, jossa useat opetuslapset tapasivat apostoli Paavalin hänen matkallaan vangittuna Roomaan. Tämä ajoitetaan vuoteen 59 jaa. Vuonna 313 Tres tabernaesta tuli piispanistuin, ja se säilyi sellaisena 800-luvulle saakka. Nykyisin se on katolisen kirkon titulaaripiispan istuin *Tres Tabernae* (*Trium Tabernarum*).

## Rakennukset ja löydökset

Tres tabernaen paikalta on löydetty raunioita, jotka ajoittuvat ensimmäiseltä vuosisadalta aina 800-luvulle saakka. Niitä on noin  neliömetrin alueella. Löydöksiin lukeutuu sekä julkisia että yksityisiä rakennuksia, mukaan lukien pieni balneum eli kylpylä, useita lattiamosaiikein koristeltuja rakennuksia sekä vesisäiliö.

## Lähteet
Tres tabernae

**Tres tabernae** (lat., ”Kolme myymälää/tavernaa”; ) voi viitata seuraaviin antiikin roomalaisiin tieasemiin tai asutuksiin:

* Tres tabernae, asutus Illyriassa
* Tres tabernae, asutus Germania superiorissa
* Tres tabernae, tieasema Via Appialla Latiumissa Italiassa
* Tres tabernae, tieasema Transpadanassa Italiassa
* Tres tabernae, tieasema Via Flaminialla Umbriassa Italiassa
Tripontium (Latium)

**Tripontium** oli antiikin aikainen tieasema ja asutus Via Appian varrella Latiumissa Italiassa. Se sijaitsi nykyisen Latinan kaupunkiin kuuluvan Tor Tre Pontin paikalla.

Tripontium sijaitsi Tres tabernaen ja Forum Appiin välissä lähempänä jälkimmäistä. Paikka sai nimensä, suomeksi ”Kolme siltaa”, joko silloistaan tai sillasta, jossa oli kolme kaarta. Via Appian rinnalla kulkeneen 19 roomalaista mailia pitkän kanavaosuuden, Decennoviumin, sanotaan joskus saaneen alkunsa Tripontiumista ja joskus Forum Appiista.

Tripontiumin paikalta on löydetty kaksi mailipylvästä, jotka ajoittuvat Nervan ja Konstantinus Suuren ajoille ja muistavat tuon aikaisia kunnostustöitä. Paavi Pius VI perusti samalle paikalle Tor Tre Pontin postiaseman vuonna 1780.

Noin puoli kilometriä tieasemasta kaakkoon päin sijaitsi silta, joka tunnetaan Trajanuksen siltana. Se on saanut nimensä siitä, että siinä olevat piirtokirjoitukset laittavat sen rakentamisen Trajanuksen nimiin. Silta on tehty *[[opus quadratum]]* -tekniikalla.

## Lähteet
Tampere Kuplii

**Tampere Kuplii** on Tampereella järjestettävä sarjakuvafestivaali. Vuosina 2007–2015 tapahtumapaikkana oli Finlaysonin alue ja vuodesta 2016 alkaen Tampere-talo. Festivaaleilla esitellään sarjakuvataidetta ja tekijöitä. Ohjelmassa on työpajoja ja näyttelyitä, akateemisia keskusteluja, esitelmiä, haastatteluita ja cosplay-pukukilpailu. Vuonna 2024 festivaalilla oli yli 22&nbsp;000 osallistujaa.

Festivaalilla jaetaan Tampere Kuplii ry:n ja Tampereen kaupungin perustama Sarjakuva-Finlandia -tunnustuspalkinto.

## Lähteet
Ad Sponsas

**Ad Sponsas** oli antiikin aikainen tieasema ja asutus Via Appian varrella Latiumissa Italiassa. Se sijoitetaan lähelle nykyistä Cisterna di Latinaa.

Ad Sponsaksen tarkkaa sijaintia ei tunneta. Se esiintyy *[[itinerarium]]eista* ainoastaan *[[Itinerarium Burdigalense]]ssa* eli *Itinerarium Hierosolymitanumissa*, jonka mukaan sen etäisyys Ariciasta oli 14 roomalaista mailia (ja näin 30 mailia Roomasta), ja sieltä oli matkaa Forum Appiihin seitsemän mailia. Ainakin viimeksi mainittu luku on selvästi virheellinen ja liian pieni, koska *[[Itinerarium Antonini Augusti]]n* mukaan Ad Sponsaksen ja Forum Appiin välissä sijaineen Tres tabernaen etäisyys Forum Appiihin oli kymmenen mailia, ja siksi seitsemän mailia on ehdotettu korjattavaksi 12 mailiksi, jolloin Ad Sponsaksen ja Tres tabernaen välinen etäisyys olisi ollut kaksi mailia. Toisten tietojen mukaan Ad Sponsaksen ja Tres tabernaen välinen etäisyys olisi ollut kolme mailia. Tämä sopii yhteen sen kanssa, että *Itinerarium Antonini Augustin* mukaan Arician ja Tres tabernan välinen etäisyys oli 17 mailia: jos Ariciasta oli 14 mailia Ad Sponsakseen ja sieltä kolme mailia Tres tabernaeen, saadaan samat 17 mailia.

Usein Ad Sponsas on sijoitettu nykyiseen Ponte Meleen lähelle Velletriä. Edellä annettujen etäisyyksien perusteella se sijoitetaan nykyisin kuitenkin lähelle nykyistä Cisterna di Latinaa. Etäisyys sieltä Tres tabernaen tunnistettuun paikkaan on noin 3,5 kilometriä eli lähempänä kahta kuin kolmea roomalaista mailia, mutta täsmää joka tapauksessa itinerariumeihin kohtuullisen hyvin.

Ad Sponsaksessa oli tieasema ja majatalo (*mansio*) *[[cursus publicus]]ta* varten. Ajan kuluessa sen ympärille kasvoi asutus. Ad Sponsaksesta ei ole säilynyt jäänteitä nykyaikaan. Paikan nimi, suomeksi ”Morsiamella”, saattaa viitata esimerkiksi siellä olleeseen Sponsa-nimiseen majataloon tai johonkin muuhun kohteeseen. 

## Lähteet
Forum Appii

**Forum Appii** (lat., myös *Appii forum*; ) oli antiikin aikainen kaupunki Latiumissa Italiassa. Se sijaitsi nykyisen Sezzen kunnan Borgo Faitin paikalla.

## Maantiede

Forum Appiin kaupunki sijaitsi Via Appian varrella 43 roomalaisen mailin eli noin 64 kilometrin päässä Roomasta. Se sijaitsi Roomasta tultaessa Tres tabernaen ja Tripontiumin jälkeen, ja ennen Ad mediasta. Etäisyys Tres tabernaesta oli kymmenen mailia, Tripontiumista neljä mailia ja Ad mediaksesta yhdeksän mailia. Forum Appii sijaitsi keskellä Pontisia soita, mikä selittää Horatiuksen valituksen paikan huonosta vedestä. Via Appian vierellä kulkeneen 19 mailia pitkän Decennovium-kanavaosuuden sanotaan joskus alkaneen Forum Appiista ja joskus Tripontiumista.

## Historia

Forum Appiin, suomeksi ”Appiuksen markkinapaikka”, perusti sen nimen perusteella Appius Claudius Caecus, joka rakensi myös nimeään kantaneen Via Appian. Kaupunki näyttää pysyneen hänen perheensä suojeluksessa. Kaupunki kasvoi merkittäväksi ja sai Rooman keisarikunnan aikana *[[municipium]]in* oikeudet, ja Plinius vanhempi mainitsee sen Latiumin municipiumeiden joukossa. Kaupungin asukkaasta käytettiin etnonyymiä *Foroappiensis*.

Horatius kertoo, että Forum Appii oli tavallinen levähdyspaikka matkustajille ensimmäisen päivän matkan päätteeksi Roomasta tultaessa, vaikka hän itse ja hänen matkatoverinsa päättivät jakaa matkan kahteen osaan. Täällä oli myös tapana, että Via Appiaa kulkeneet matkustajat siirtyivät käyttämään Decennovium-kanavaa, joka kulki rinnakkain tien kanssa melkein Tarracinaan saakka. Tästä syystä Forum Appiista tuli, kuten Horatius kuvaa, veneenkuljettajien ja majatalonpitäjien kaupunki.

Kaupungin mainitsevat myös Cicero sekä *[[Apostolien teot]]* kuvatessaan apostoli Paavalin matkaa vangittuna Roomaan. Kummallakin kerralla se mainitaan yhdessä Tres tabernaen kanssa. Paavi Pius VI perusti samalle paikalle postiaseman Via Appian kunnostuksen yhteydessä 1700-luvulla.

## Rakennukset ja löydökset

Forum Appiin paikalta on löydetty antiikin aikaisia raunioita Via Appian kummaltakin puolelta. Paikalta on löydetty myös tien 43. mailipylväs.

## Lähteet
John E. Herbst

**John E. Herbst** (s. 12. elokuuta 1952 Rockville Center, New York) on yhdysvaltalainen diplomaatti.

Herbst sai luonnontieteiden kandidaatin arvon Georgetownin yliopistosta vuonna 1974 ja humanististen tieteiden maisterin arvon Tuftsin yliopiston Fletcher Schoolista vuonna 1978. Hän toimi Yhdysvaltain suurlähettiläänä Uzbekistanissa vuosina 2000–2003 ja Ukrainassa vuosina 2003–2006. Aiemmin hän oli ollut myös Yhdysvaltain pääkonsulina Jerusalemissa. Herbst on lisäksi toiminut muun muassa Atlantic Councilin Euraasia-keskuksen vanhempana johtajana ja National Defense Universityn monimutkaisten operaatioiden keskuksen johtajana.

Herbst on kirjoittanut muun muassa *[[The New York Times]]iin*, *[[The Washington Post]]iin*, *[[The Atlantic]]iin*, *[[The National Interest]]iin* ja *[[Foreign Policy]]yn*. Hän on esiintynyt televisiossa ja radiossa vierailevana puhujana Ukrainan sotien aiheista.

## Lähteet
Sampsa Pirtola

**Sampsa Pirtola** (s. 1982) on suomalainen kuvataiteilija. Pirtola on multimediataiteilija, joka on erikoistunut video- ja performanssitaiteeseen.

Sampsa Pirtola on valmistunut Kuvataideakatemiasta kuvataiteen maisteriksi vuonna 2023. Hän suoritti taiteen johtamisen kandidaatin tutkinnon Jyväskylän yliopistosta vuonna 2013.

## Teoksia

* *III* - 2024.
* *Metamorphosis of Fear* - 2024.
* *Truel* - 2022.
* *Vallisaaren murha ja mysteeri* - 2022.
* *Layers of Blue Layers* - 2021.
* *Mineral Strata of Time* - 2021.
* *Salaisuuksista suurin* *- 2020.*
* *TrasHoldopera* - 2015/16.
* *Rakkausbussi mobiiligalleria* - 2015.
* *Immanuel - 2013 -*.

## Lähteet
Elias Pettersson (jääkiekkoilija, 2004)

**Elias Pettersson** (s. 16. helmikuuta 2004 Västerås, Ruotsi) on ruotsalainen jääkiekkoilija, joka pelaa NHL-joukkue Vancouver Canucksin organisaatiossa. Pettersson on pelannut Ruotsin nuorten jääkiekkomaajoukkueessa, jonka kanssa hän voitti hopeaa vuoden 2024 nuorten MM-kilpailuissa.

## Lähteet
Parakoun yliopisto

**Parakoun yliopisto** (, lyhennys **UP**) on Beninin Parakoun kaupungissa toimiva julkinen ranskankielinen yliopisto.

## Lähteet
Helge (sarjakuva)

**Helge** (Hälge) on ruotsalaisen Lars Mortimerin luoma sarjakuva, joka kertoo hieman melankolisesta hirvi Helgestä ja hänen elämästään suuressa metsässä Avlidenin kylän ympärillä. Sarja luotiin vuonna 1991 ja sen ensiesiintyminen tapahtui samana vuonna ruotsalaisessa Svensk Jakt -lehdessä. Helgen oma sarjakuvalehti ilmestyi vuonna 2000. 

Vuosien aikana Helgeä on julkaistu noin 80 eri sanomalehdessä Ruotsissa, Norjassa ja Suomessa. Helgen sarja päättyi vuonna 2014 sen luojan Lars Mortimerin kuoltua 68-vuotiaana.

## Henkilöt

Helge on lähes aina masentunut hirvi, koska hänen elämänsä koostuu vain metsästyksestä. Hänen mielialaansa vaikuttaa myös se, että hänen sarvissaan on vain kuusi piikkiä ja usein nekin tippuvat pois. Helgen selviytymistaistelua seuraa kaksi korppia, jotka odottavat innolla, että pääsevät herkuttelemaan Helgen ruholla.

Helgen pahimmat viholliset ovat metsästäjät Edwin ja Uffe. Edwin on näistä kahdesta todellinen häviäjä, jolla ei ole rohkeutta tai onnea ratkaisevalla hetkellä. Uffe on machomies, jolle aurinkolasit ja naamiointivaatteet ovat vakiovarusteita. 

Lisäksi stripeissä toistuvasti esiintyy Edwinin koira ja vaimo Ellen sekä Helgen hirviystäviä.

## Aiheesta muualla
* Hälge  -strippejä  

## Lähteet
Leena Rechardt

**Anna Leena Rechardt** o.s. **Nikula** (s. 13. syyskuuta 1934) on suomalainen lääkäri ja anatomian emeritaprofessori.

Leena Rechardt syntyi yliagronomi Oiva Ilmari Nikulan ja Anni Josefiina Suomisen perheeseen. Hän avioitui 1957 professori Tapani Rechardtin (1931–2022) kanssa. Esko Rechardt ja Lauri Rechardt ovat heidän poikiaan. Leena Rechardt tuli ylioppilaaksi Käpylän yhteiskoulusta 1953 ja valmistui Helsingin yliopistosta lääketieteen lisensiaatiksi 1960, missä hän myös sai iho- ja sukupuolitautien erikoislääkärin pätevyyden 1967, väitteli lääketieteen ja kirurgian tohtoriksi 1969 ja tuli mikroskooppisen anatomian dosentiksi 1970. 

Rechardt oli Helsingin yliopistollisessa keskussairaalassa apulaislääkäri 1962–1965 ja Helsingin yliopistossa assistentti ja apulaisopettaja 1965–1982 ja anatomian vt. apulaisprofessori 1971–1972 ja 1980–1981. Suomen Akatemian nuorempana tutkijana Rechardt toimi 1972–1974. Hän oli Tampereen yliopiston anatomian apululaisprofessori 1982–1985 ja professori 1985–1997, ensimmäinen anatomian naisprofessori Skandinaviassa. Rechardtilla oli työuransa aikana myös useita asiantuntija- ja luottamustehtäviä ja hän toimi iho- ja sukupuolitautien lääkärinä.

## Lähteet
Päivä paloasemalla

**Päivä paloasemalla** on marraskuiden lopulla lauantaisin järjestettävä tapahtuma, missä Helsingin kaupungin ja hyvinvointialueiden pelastustoimien pelastusasemat sekä sopimuspalokunnat esiintyvät yleisölle perhetapahtumina siten, että yleisöllä on mahdollisuus mennä tutustumaan pelastustoimen ja sopimuspalokuntien toimintaan niiden asemapaikoilla.

Vuonna 2024 järjestettiin kaksi tapahtumaa, mistä kevään tapahtuma oli kokeilu siirtymiseksi 2027 järjestämään tapahtuma marraskuun asemesta lopullisesti toukokuussa. Nämä kaksi tapahtumaa keräsivät yhteensä 120 600 kävijää. Toukokuun koetapahtumaan osallistui 54 sopimuspalokuntaa tai pelastusasemaa ja syksyn säännönmukaiseen tapahtumaan 306 asemaa. Kävijämäärä yhtä tapahtumapaikkaa kohden saavutti keskimäärin 492 kävijää toukokuussa ja marraskuussa 306. 

## Helsingin kaupunki ja hyvinvointialueet
### Itä-Uudenmaan hyvinvointialue

Itä-Uudenmaan hyvinvointialueella 2024 tapahtumaan osallistuivat Itä-Uudenmaan hyvinvointialueen pelastustoimen alueen pääpelastusasema, Porvoon pelastusasema ja sen Myrskylän palosema,  Porvoossa Bårgo FBK (Porvoon VPK), Gammelby FBK, Gumbo FBK, Hamarin VPK,Nickby-Kyrkoby FBK, Tolkis FBK (Tolkkisten VPK) ja Loviisassa Valkon VPK. 

### Päijät-Hämeen hyvinvointialue
Päijät-Hämeen hyvinvointialueella edellisellä kerralla 23. marraskuuta 2024 sopimuspalokunnista osallistuivat päivä palosemalla - tapahtumaan Asikkalan puolivakinainen palokunta, Hartolan palokunta ja Hakosilta-Nostavan VPK Hollolassa, Harjunalusta VPK Lahdessa, Iitin VPK, Järvelän VPK Kärkölässä, Kosken VPK Hollolan Hämeenkoskella, Padasjoen VPK ja Sysmän VPK. 

## Lähteet
Kolkonjärvi

**Kolkonjärvi** voi tarkoittaa seuraavia:

* Kolkonjärvi, järvi Kuusamossa
* Kolkonjärvi, järvi Nurmeksessa
* Kolkonjärvi, järvi Posiolla
* Kolkonjärvi, järvi Rantasalmella
* Kolkonjärvi, järvi Sotkamossa
* Kolkonjärvi, eteläisempi Suomussalmen kahdesta samannimisestä järvestä
* Kolkonjärvi, pohjoisempi Suomussalmen kahdesta samannimisestä järvestä
* Kolkonjärvi, järvi Taivalkoskella.

## Lähteet
Ben Hodges

**Frederick Benjamin ”Ben” Hodges III** (s. 16. huhtikuuta 1958 Jacksonville, Florida) on yhdysvaltalainen kenraali.

Hodges valmistui West Pointista toukokuussa 1980. Hän sai ensimmäisen komennuksensa jalkaväen luutnantiksi Saksaan. Hän komensi jalkaväen yksiköitä ja toimi operaatiopäällikkönä Irakin sodassa vuosina 2003–2006. Vuosina 2009–2010 Hodges oli eteläisen alueellisen komentokeskuksen operaatiojohtaja Kandaharissa Afganistanissa. Hän oli Natossa Allied Land Commandin komentaja vuosina 2012–2014. Tämän jälkeen hän oli vuoteen 2017 saakka Yhdysvaltain maavoimia Euroopassa komentanut kenraali.

Hodges jäi eläkkeelle vakituisesta palveluksesta tammikuussa 2018. Sittemmin hän on toiminut muun muassa Human Rights Firstin vanhempana neuvonantajana.

## Lähteet

## Aiheesta muualla
Klaukkalan Metsäkylän VPK

**Klaukkalan Metsäkylän VPK ry** (lyhemmin **Metsäkylän VPK**) on vuonna 1951 perustettu sopimuspalokunta, jolla on sammutussopimus Keski-Uudenmaan pelastuslaitoksen kanssa.

## Lähteet
Eero Aho (erotuomari)

**Eero Aho** (s. 7. syyskuuta 1949) on suomalainen entinen jalkapalloerotuomari. Aho tuomitsi ensimmäisen pääsarjatason jalkapallo-ottelunsa vuonna 1984. Uransa aikana hän vihelsi 144 liigaottelua. Aho valittiin vuoden erotuomariksi vuosina 1987 ja 1989.

## Lähteet
Ruiskumestari

**Ruiskumestari** on Suomen pelastustoimen alipäällystövirka. Hän on perinteisesti huolehtinut paloaseman kalustosta. Nimi on lähtöisin 1800-luvulta. Jotkut hyvinvointialueet ilmoittavat pelastusaseman ruiskumestarin yhteystiedon puhelinnumeroineen huoltovarmuudeksi. Tehtävänimikkeen määrittää hyvinvointialueen autonomian perusteella työnantaja. Pirkanmaan hyvinvontialueella suunnitellaan korvaavaksi nimikkeeksi resurssisuunnittelijaa. 

## Lähteet
Viestintätoimisto Drum

**Viestintätoimisto Drum Oy** on viestinnän suunnittelutoimisto. Drum on ollut kansainvälisen viestintätoimistoketju Edelmanin Suomen edustaja vuodesta 2023 alkaen.

Kekki, Koivulehto ja Tommila jatkavat edelleen yhtiön hallituksessa, mutta siirtyivät vuonna 2024 pois Drumin operatiivisesta johdosta. Yrityksen toimitila sijaitsee Mestaritalo-kiinteistössä Tehtaankadulla Helsingin Eirassa, ja syyskuusta 2025 alkaen Siltasaari 10 -kiinteistössä.

## Tunnustukset ja palkinnot
**[[Finnish Comms Awards]]**

* Vuoden viestintätoimisto 2011 ja 2021
* Vuoden viestintätyö:
** HYVANTEKIJAT – Vantaan ja Keravan hyvinvointialue, 2023
** Putkiremonttiviestintä meni putkeen – Fira Palveluiden kahden viikon putkiremontti, 2017
** Hyviä huomenia, parempia päiviä – Tiedotustilaisuus makuuhuoneessasi – IKEA Oy, 2014

**Sabre Awards EMEA**

* Takeda – Miltä ADHD tuntuu? Healthcare-kategorian voittaja, 2022
* Putkiremonttiviestintä meni putkeen – Fira Palveluiden kahden viikon putkiremontti, Real Estate and Construction -kategorian voittaja, 2017
* How to make the media to fall in love with toilet paper? Lambi – 2014, Home & Furniture -kategorian voittaja

**Vuoden lääkeinformaatioteko**

* MSD – Yhdessä Antibioottien vastuullisen käytön puolesta -kampanja, 2017
* Takeda – Miltä ADHD tuntuu?, 2021

## Lähteet
Justin Eichorn

**Justin D. Eichorn** (s. 7. toukokuuta 1984) on yhdysvaltalainen republikaanisen puolueen poliitikko.

Eichorn opiskeli Saint Paulin Concordia-yliopistossa Minnesotassa ja valmistui humanististen tieteiden kandidaatiksi. Hän edusti Minnesotan senaatissa vuosina 2017–2022 vaalipiiriä 05 ja vuosina 2023–2025 vaalipiiriä 06. Eichorn oli yksi poliitikoista, jotka vaativat syytteen äitipuolensa asunnon murrosta saaneen osavaltiosenaattori Nicole Mitchellin eroa. Maaliskuussa 2025 Eichorn oli laatimassa aloitetta, jonka nojalla Minnesotan osavaltio luokittelisi Trump-syndrooman mielisairaudeksi.

17. maaliskuuta 2025 Eichorn pidätettiin Bloomingtonissa. Hän oli yrittänyt ostaa seksiä 17-vuotiaana tyttönä netissä esiintyneeltä henkilöltä, joka Eichornin saavuttua sovitulle tapaamispaikalle osoittautui poliisiksi. Eichorn erosi Minnesotan senaatista 20. maaliskuuta 2025. Vaali tyhjäksi jääneen paikan täyttämiseksi määrättiin järjestettäväksi huhtikuussa.

Eichornilla on neljä lasta. Hänen vaimonsa haki avioeroa 17. maaliskuuta 2025 tehdyn pidätyksen jälkeen.

## Lähteet
Isoniittyhumala

**Isoniittyhumala** (*Prunella grandiflora*) on huulikukkaiskasvien (Lamiaceae) heimoon, niittyhumaloiden (*Prunella*) sukuun kuuluva kasvilaji.

Isoniittyhumala on monivuotinen, noin 15–30 cm korkeaksi kasvava kasvilaji. Se kuitenkin muodostaa rönsyjensä myötä mattomaisia kasvustoja. Lehdet kasvavat tyviruusukkeina ja ovat väriltään syvänvihreät, noin 10 cm pitkä, muodoltaan soikeat tai suikeat sekä harvaan hammaslaitaiset. Kukat kehittyvät noin 5–8 cm pitkiin tähkämäisiin kukintoihin, jotka sijaitsevat noin 30 cm korkeuteen kohoavien kukkavarsien päissä. Itse kukat ovat kaksihuulisia sekä väriltään violetteja.

Isoniittyhumala kasvaa luontaisena Euroopassa niityillä ja metsissä.

Isoniittyhumalaa on käytetty aikoinaan lääkekasvina moniin eri vaivoihin ja nykyään sitä kasvatetaan myös koristekasvina. Koristekasvina se sopii maanpeitekasviksi   isoille alueille, esimerkiksi erilaisille reunuksille tai kivikkopuutarhaan, joskaan voimakkaan leviämistaipumuksensa takia sitä ei kannata istuttaa aivan herkimpien kivikkokasvien viereen. Isoniittyhumala pärjää kosteudeltaan monenlaisilla kasvupaikoilla, kunhan kasvupaikan maaperä on hyvin vettä läpäisevä. Parhaiten se menestyy runsasmultaisilla kasvupaikoilla täydessä auringon valossa tai puolivarjossa.

## Lähteet

* Missouri Botanical Garden: ''Prunella grandiflora'' 

## Aiheesta muualla
* Laji.fi: Isoniittyhumala (''Prunella grandiflora'')
Topikki

**Paikallismedia Topikki** oli vuosina 2024–2025 julkaistu suomalainen paikallinen verkkolehti, joka käsitteli Haapajärven, Reisjärven ja Kärsämäen asioita. 

Median perusti ja sen päätoimittajana toimi koko sen olemassaolon ajan yrittäjä Satu Kangas-Viljamäki, joka oli aiemmin työskennellyt paikallislehti Selänteessä. Lehden osoite oli Reisjärvellä.

Topikki lopetti toimintansa maaliskuussa 2025 kannattamattomana.

## Lähteet
Velallisen epärehellisyys

**Velallisen epärehellisyys** määritellään Suomen rikoslain 39 luvun 1§:ssä seuraavasti:

Velallinen, joka

1) hävittää omaisuuttaan,

2) ilman hyväksyttävää syytä lahjoittaa tai muuten luovuttaa omaisuuttaan,

3) siirtää omaisuuttaan ulkomaille saattaakseen sen velkojiensa ulottumattomiin taikka

4) lisää perusteettomasti velvoitteitaan

ja siten aiheuttaa maksukyvyttömäksi tulemisensa tai oleellisesti pahentaa maksukyvyttömyyttään, on tuomittava *velallisen epärehellisyydestä* sakkoon tai vankeuteen enintään kahdeksi vuodeksi.

## Törkeä velallisen epärehellisyys
Törkeä velallisen epärehellisyys ja siitä myönnettävä tuomio määritellään Suomen rikoslain 39 luvun 1a §:n mukaan seuraavasti: 

Jos velallisen epärehellisyydessä

1) tavoitellaan huomattavaa hyötyä,

2) aiheutetaan huomattavaa tai erityisen tuntuvaa vahinkoa velkojille tai

3) rikos tehdään erityisen suunnitelmallisesti

ja velallisen epärehellisyys on myös kokonaisuutena arvostellen törkeä, rikoksentekijä on tuomittava törkeästä velallisen epärehellisyydestä vankeuteen vähintään neljäksi kuukaudeksi ja enintään neljäksi vuodeksi.

## Lähteet
Torben Brostrøm

**Torben Brostrøm** (4. kesäkuuta 1927 Kalundborg – 8. joulukuuta 2020 Nivå) oli tanskalainen kirjallisuustieteilijä, kirjallisuuskriitikko, kirjailija ja toimittaja. Hän valmistui vuonna 1953 Kööpenhaminan yliopistosta pääaineinaan tanskan ja ranskan kielet ja työskenteli sitten lukio-opettajana. Vuosina 1979–1992 hän oli Tanskan opettajakorkeakoulun tanskan kielen professori ja 1992–2001 *[[Den Store Danske Encyklopædi]]* -tietosanakirjan päätoimittaja. Lisäksi hän työskenteli elämänsä aikana toimittajana useissa kirjallisuuslehdissä ja muun muassa *[[Information (lehti)|Information]]*-lehden kriitikkona. Brostrøm toi uuskritiikin Tanskaan ja oli vaikuttamassa modernistisen runouden läpimurtoon maassa 1950-luvulla.

Brostrøm sai Ruotsin akatemian pohjoismaisen palkinnon vuonna 2002.
## Lähteet

## Aiheesta muualla
Durandal (1899)

**Durandal** oli Ranskan laivaston Durandal-luokan hävittäjä ensimmäisessä maailmansodassa.

## Valmistus
Alus tilattiin 5. elokuuta 1896 Le Havresta Chnatiers et Ateliers Augustin Normandilta, missä köli laskettiin 25. elokuuta 1896. Alus laskettiin vesille 11. helmikuuta 1899 ja otettiin palvelukseen koeajoja varten huhti-toukokuussa. Alus otettiin varsinaiseen palvelukseen lokakuussa.

## Palvelus
Alus sijoitettiin palvelukseen otettaessa pohjoiseen laivueeseen (), mistä se siirrettiin 1903 Dunkerqueen liikkuvan osaston () laivueenjohtajaksi.  Vuonna 1914 alus oli Calaisissa 2. kevyen laivueen () 2. sukellusvenelaivueen () laivueenjohtajana. Ensimmäisessä maailmansodassa se oli useassa partio-osastossa kuten Normandian vartiovenedivisioonassa. Alus poistettiin laivastoluettelosta 7. huhtikuuta 1919. Se asetettiin 2. kesäkuuta 1920 myyntiin Cherbourgissa ja myytiin romutettavaksi 22. helmikuuta 1921.

## Lähteet
*
*
*

### Viitteet
Käpysärmäpää

**Käpysärmäpää** (*Scopelogadus beanii*) on särmäpäihin kuuluva kalalaji. Lajia tavataan syvistä vesistä kaikista valtameristä.

## Koko ja ulkonäkö
Käpysärmäpää voi kasvaa suurimmillaan noin 12 cm pitkäksi. Ruumiinmuodoltaan laji on pitkänomainen ja suuripäinen ja pyrstönvarsi on pitkä. Kalan päässä on useita limatäytteisiä onteloita. Käpysärmäpään selkäevä on lyhyt. Väriltään kala on tummanruskea ja musta ja sen hyvin suuret suomut ovat ihossa vain löysästi kiinni irroten helposti.

## Levinneisyys ja elintavat
Käpysärmäpäätä tavataan Atlantilta sen keskiosia lukuun ottamatta, Intian valtameren eteläosista ja Tyynenmeren lounaisosista ja Chilen rannikolta. Laji elää useimmiten 500–1&nbsp;000 metrin syvyydessä ja syvimmillään noin 2&nbsp;500 metrin syvyydessä. Käpysärmäpää saalistaa ravinnokseen salpoja ja äyriäisiä.

## Lähteet
Parantaja (televisiosarja)

**Parantaja** on suomalainen psykologinen trillerisarja, joka saa ensi-iltansa Ruudussa 3.6.2025. Sarjan on luonut Laura Suhonen ja ohjannut Marja Pyykkö. Pääosia esittävät Lotta Kaihua, Mimosa Willamo, Jussi Nikkilä, Lauri Tilkanen, Petteri Summanen ja Stella Leppikorpi. Sarja on pääosin kuvattu Suomenlinnassa.

Elisa Viihteen alkuperäissarjassa Emma muuttaa perheensä kanssa Suomenlinnan linnoitussaarelle, edessä näyttää olevan ihana uusi alku. Todellisuudessa Emma pakenee hirvittävää tragediaa. Hän on kirurgi, jonka raskaana ollut potilas menehtyi hänen hoitovirheensä takia. Emman ura tuntuu olevan ohi, ja lisäksi hän pelkää henkensä puolesta, sillä kuolleen potilaan puoliso Iiro on vannonut kostoa. Tilanteesta kärsivät myös hänen puolisonsa ja teini-ikäinen tyttärensä. Mutta kun Emma kohtaa hyvinvointivaikuttaja Roosan, joka johtaa saarella joogakoulua, tämä näkee Emman hädän ja vannoo voivansa auttaa. https://elisa.fi/yhtiotieto/uutishuone/tiedotteet/elisa-jatkaa-satsauksiaan-kotimaiseen-draamaan---suositulle-munkkivuorelle-toinen-kausi-ja-huipputekij%C3%B6iden-psykologinen-j%C3%A4nn%C3%A4ri-parantaja-/05324814776843/

## Rooleissa

## Jaksot

## Lähteet

1.
Marja-Liisa Polkunen-Gartz

**Marja-Liisa Polkunen-Gartz** (o.s. **Polkunen**, 15. syyskuuta 1942 Pieksämäki – 14. maaliskuuta 2025 Vantaa) oli suomalainen radiosähköttäjä, kirjailija, freelance-toimittaja ja 1970-luvun suuren synnytyskipukeskustelun käynnistäjä. Hän kirjoitti myös viihdenovelleja sekä radioesitelmiä.

## Elämä ja ura
Marja-Liisa Polkunen kirjoitti ylioppilaaksi Pieksämäellä 1961. Hän työskenteli kauppalaivoilla laivaradistina 1960-luvulla, seilaten muun muassa Italiaan ja Egyptiin.

Polkunen-Gartz avioitui radiosähköttäjä Heikki Gartzin kanssa 1973. Pariskunnan lapsi syntyi niin kivuliaasti, että Polkunen-Gartz kirjoitti *[[Helsingin Sanomat|Helsingin Sanomiin]]* mielipidekirjoituksen (julkaistu 24. joulukuuta 1976), jossa vaati synnyttäjille kunnollista kivunlievitystä. Julkisen keskustelun tuloksena syntyi Suomen ensimmäinen kaikkien naiskansanedustajien yhdessä allekirjoittama kirjallinen kysymys eduskunnalle. Sosiaali- ja terveysministeriön oli pakko ryhtyä toimiin, ja epiduraalipuudutus saatiin synnytyssairaaloiden hoitovalikoimaan.

Polkunen-Gartz oli yksi *Väkivalta avioliitossa* -kirjan tekijöistä. Kirja sai valtion tiedonjulkistamispalkinnon.

Vuonna 1986 Polkunen-Gartz valmistui Helsingin yliopistosta filosofian maisteriksi. Hän keskittyi opinnoissaan erityisesti antiikin Roomaan ja latinan kieleen. Ahkera Rooman-kävijä kirjoitti historiaa huokuvan Rooman matkaoppaan ja käänsi muun muassa Martialiksen epigrammeja latinasta suomeksi.

6. joulukuuta 1994 Polkunen-Gartzille myönnettiin Suomen Leijonan ritarikunnan ritarimerkki urastaan radiosähköttäjänä.

Polkunen-Gartzin sisaruksia ovat Juhani Polkunen ja kirjallisuusvaikuttaja Mirjam Polkunen.

## Teokset
* Germain, Sirkka & Mattila, Kari & Polkunen-Gartz, Marja-Liisa & Törnroth, Christina 1978. Väkivalta avioliitossa. Tammi.
* Polkunen, Marja-Liisa 1992. Rooma. Suomalainen matkaopas Oy. Uusintapainokset 2001, 2007 ja 2014.
* Polkunen, Marja-Liisa 1992. Erä shakkia, merenneito. Karisto.
* Polkunen, Marja-Liisa 1994. Sinun siirtosi, merenneito. Karisto.
* Martialis: Venus, viini ja vapaus. Epigrammeja. (Marja-Liisa Polkunen, 2000: suomennos, selitykset ja sanastot) Helsinki. Otava. 
* Polkunen, Marja-Liisa (toim.) 2003. Nota bene: Sitaatteja antiikin roomasta. Otava.
* Polkunen, Marja-Liisa 2006. Aavekissa ja Musta Mikael. Novelli kirjassa Kissa vieköön. Holopainen Eeva-Kaarina - Järsta Leena - Lanér Anja (toim.) Kylli Koski Seura. Pilot Kustannus Oy.

## Lähteet
Radio Säteily

**Radio Säteily** on vuonna 2001 perustettu Lapin yliopiston opiskelijaradio. Säteily toimii Lapin yliopiston taideaineiden opiskelijoiden ainejärjestön TAO:n alaisena.

Radio Säteilyn perusti mediatieteiden opiskelija Juha Rissanen. Rissanen opiskeli tuolloin audiovisuaalisen mediakulttuurin kurssia, jolta hän sai tarvikkeet. Säteily on toiminut Lapin yliopiston ja LYY:n alaisuudessa, ennenkö se siirtyi TAO:n alaisuuteen. 

Radio Säteily koostuu useista eri ohjelmista, joita pitävät päämääräisesti Lapin yliopiston opiskelijat. Säteilyyn voi kuitenkin hakea kuka vain. Säteilyn ohjelmat pyörivät ympärivuorokautisesti lähetysaikana. Säteily on aktiivinen syksyisin marraskuussa kuukauden ajan ja keväisin huhtikuussa kahden viikon ajan vappuna.

Säteily alkoi vuonna 2025 julkaisemaan radiolähetyskauden ulkopuolella tehtyjä ohjelmia Spotify alustalle podcast jaksoina.

## Lähteet
Isak Rosén

**Isak Rosen** (s. 15. maaliskuuta 2003 Tukholma, Ruotsi) on ruotsalainen jääkiekkoilija, pelipaikaltaan hyökkääjä. Rosen edustaa NHL-joukkue Winnipeg Jetsiä. Hänellä on sopimus joukkueen kanssa kauden 2025–2026 loppuun saakka.

Ennen NHL-uraansa hän edusti kasvattajaseuraansa SHL-joukkue Leksands IF:ää. Buffalo Sabres varasi hänet ensimmäisellä kierroksella 14. varausvuorolla . 

Maaliskuussa 2026 Sabres kauppasi Rosénin, Jacob Brysonin, toisen kierroksen varausvuoron vuoden 2027 varaustilaisuudessa ja neljännen kierroksen varausvuoron vuoden 2026 varaustilaisuudessa Winnipeg Jetsiin vaihdossa Logan Stanleyyn ja Luke Schenniin.

Rosén on pelannut 51 SHL:n runkosarjan ottelua. Näissä otteluissa hän on tehnyt kaksi maalia ja kolme syöttöä eli yhteensä viisi tehopistettä. Rosén on pelannut 31 NHL:n runkosarjan ottelua. Näissä otteluissa hän on tehnyt kolme maalia ja viisi syöttöpistettä eli kahdeksan tehopistettä. Kaikki uran tilastot päivitetty 6. maaliskuuta 2026.

## Lähteet
Raha-Suomi

**Raha-Suomi** on suomalaista liike-elämää, yrittäjyyttä, talouselämää ja taloudellista menestystä käsittelevä dokumenttisarja, joka julkaistiin Ylellä maaliskuussa 2025. Sarjalle *[[Politiikka-Suomi]]* jatkoksi tehdyn kahdeksanosaisen sarjan tekijöitä ovat muiden muassa Milla Rajakallio, Pekka Laine, Riku Siivonen, Minna Pye ja Jussi Jormanainen. Kerronta perustuu asianosaisten, toimittajien ja tutkijoiden haastatteluihin, arkistomateriaaliin, dramatisoituihin kohtauksiin ja Pekka Laineen kertojaääneen.

*Raha-Suomi* palkittiin tammikuun 2026 Kultainen Venla -gaalassa edellisvuoden parhaana asiaohjelmien ja dokumenttien sarjassa.

## Jaksot
#**Miten rikkaaksi tullaan:** haastateltavina muun muassa Björn Wahlroos, Auri Kananen, Jari Sarasvuo, Kyösti Kakkonen, Antti Herlin, Heikki Herlin, Miki Kuusi ja Marianne Vikkula.
#**Nörttien kosto:** Suomalaisen pelialan nousu, haastateltavina muun muassa Alex Nieminen, Peter Vesterbacka, Jani Halme, Ilkka Paananen, Sami Järvi, Jussi Laakkonen ja Samuli Syvähuoko.
#**Nokian nousu ja uho:** haastateltavina muun muassa Jorma Ollila, Anssi Vanjoki, Stefan Widomski, Laila Snellman ja Björn Wahlroos.
#**Maailma on meidän:** 1980-luvun juppiaika ja sen myöhemmät vaikutukset. Haastateltavina mm. Laila Snellman, Thomas Zilliacus, Timo Everi, Marica Rosengård, Max Alfthan, Eeropekka Rislakki, Lauri Nykopp, Ruben Stiller, Saku Tuominen, Miki Kuusi, Timo Ahopelto ja Jari Sarasvuo.
#**Tämä on ryöstö!:** Velan tyrkyttäminen, talousrikokset, ryöstöaalto, kiinteistökeinottelu, Wincapita ja asfalttikartelli. Haastateltavina muun muassa Raija Pelli, Kari Uoti, Jukka Malminen, Teuvo Arolainen, Kenneth Eriksson ja Arto Merisalo.
#**Kaikki meni:** valuuttalainat, Suomen 1990-luvun alun laman uhrit, yrittäjien onnistumiset ja epäonnistumiset. Haastateltavina mm. Veijo Hukkanen, Jaajo Linnonmaa, Arto Merisalo, Sirkka Hämäläinen, Noora Fagerström, Kyösti Kakkonen, Annaleena Hakola, Timo Ahopelto, Kari Uoti ja Björn Wahlroos.
#**Miljardimokat:** Telen yhtiöittäminen Soneraksi ja pörssiin vienti, Saksan UMTS-huutokaupat, osakehuuma, IT-kupla, Caruna-kauppa, Riot-Entertainment ym. Haastateltavina muun muassa Kaj-Erik Relander, Olli-Pekka Heinonen, Jouko Marttila, Paavo Arhinmäki, Jani Halme ja Alex Nieminen.
#**Kestääkö kassa:** Hyvinvointivaltion historia. Juuso Waldenin Valkeakoski vertauskohtana nykytilanteeseen, asunnottomien alkoholistien aseman paraneminen, sotaveteraanit, sydäntautikuolleisuuden vähentäminen, peruskoulu, työeläkejärjestelmä, sairausvakuutus, sotejärjestelmän ongelmat ym. Haastateltavina muun muassa Ilkka Taipale, Matti Pitko, Mika Salminen, Lasse Lehtonen, Sirkka Hämäläinen, Björn Wahlroos, Sanna Suvanto-Harsaae, Riikka Purra, Ben Zyskowicz, Li Andersson ja Kristiina Patja sekä Hannu Karpo viimeiseksi jääneessä tv-esiintymisessään.

## Lähteet
Itä–Länsi-ottelu 1998

**Vuoden [[1998]] [[Itä–Länsi-ottelu]]** pelattiin Sotkamossa Hiukan pesäpallostadionilla 27.–28. kesäkuuta 1998. Miesten ottelun voitti Idän joukkue jaksoin 2–0 (6–5, 14–0). Miesten Idän joukkueeseen kuuluivat lyöntijärjestyksessä kolmospkoppari Sami Sirviö, kakkoskoppari Pasi Pohjola, ykkösvahti Kari Hakkarainen, lukkari Markus Meriläinen, kolmosvahti Simo Eerikäinen, kolmospolttaja Jarkko Kokko, kakkosvahti Timo Rautiainen, kakkospolttaja Pasi Pirinen, sieppari Jarmo Heikkinen, jokeripelaaja Sami Ahola, jokeripelaaja Toni Kohonen, jokeripelaaja Jukka Mäkinen ja jokeripelaaja Vesa Toikka. Lännen joukkueeseen kuuluivat lyöntijärjestyksessä kakkoskoppari Antti Vihtkari, kolmospolttaja Janne Vuorinen, kakkosvahti Timo Keränen, kakkospolttaja Riku Kytösalmi, sieppari Mikko Vainionpää, lukkari Jukka Holttinen, kolmosvahti Tommi Murto, ykkösvahti Jan Hautala, kolmoskoppari Marko Hovi, jokeripelaaja Pertti Mäkelä, jokeripelaaja Kari Kallio, jokeripelaaja Heikki Reunanen ja jokeripelaaja Ilkka Uusitalo. Kentän parhaana palkittiin Idän Jarkko Kokko. 

## Lähteet
Narsarsuaq

**Narsarsuaq** on Kujalleqin kunnassa sijaitseva kylä Grönlannissa. Vuonna 2023 kylässä oli 139 asukasta. Narsarsuaqin lentoasemalla sijaitsee maan toiseksi pisin kiitotie, ja kesäisin kylään on suora lentoyhteys niin Tanskasta kuin Islannistakin. Narsarsuaqissa on myös noin 110 puulajin arboretum.

## Lähteet